b'\n_START_ARTICLE_\nVrstni ples\n_START_SECTION_\n1950 - 1970\n_START_PARAGRAPH_\nPles Madison je bil popularen vrstni ples v poznih 1950-ih. San Francisco Stomp iz leta 1961 je \xc5\xbee ustrezal opredelitvi vrstnega plesa. Najmanj pet vrstnih plesov, ki so mo\xc4\x8dno povezani s country-western glasbo je bilo ustvarjenih v 1970-ih. Dva od teh Walkin\' Wazi in Cowboy Boogie  sta bila sestavljena pet let pred disko norijo, ki je nastala po izdaji filma Saturday night fever leta 1977. Istega leta pa je nastal tudi ples Tush Push._NEWLINE_Electric Slide je ples, ki temelji na discu, nastal in populariziran pa je bil sredi 1970-ih. "The L.A. Hustle" je nastal v majhem Los Angele\xc5\xa1kem disku poleti 1975 ter pri\xc5\xa1el do vzhodne obale (z modificiranimi koraki) spomladi leta 1976, imenovan Bus Stop.  _NEWLINE_\xc5\xa0e eden ples iz sedemdesetih je Nutbush.\n_START_SECTION_\n1980\n_START_PARAGRAPH_\nVe\xc4\x8d kot ducat vrstnih plesov je bilo za country glasbo ustvarjenih tekom 1980-ih. Leta 1980 je film Urban Cowboy prikazal zabris meje med country in pop glasbo ter spodbudil ponovno zanimanje v country kulturo, western modo, glasbo ter ples. Mnogi zgodnji vrstni plesi takrat so bili kljub temu \xc5\xa1e vedno le prilagojeni disco vrstni plesi. Ples Boot Scotin\' Boogie je koreografiral Bill Bader oktobra 1990 za pesem Asleep at the Wheel. Razli\xc4\x8dica te pesmi izvajalca The Brooks and Dunn je povzro\xc4\x8dila, da je vsaj 16 vrstnih plesov v imenu nosilo ime Boot Scootin\' Boogie, vklju\xc4\x8dno s pesmijo izvajalca Tom Maddox and Skippy Blair, ki je imel tudi pogodbo z zalo\xc5\xbebo. _NEWLINE_The Chicken Dance pa je primer vrstnega plesa, ki ga je posvojil glasbeni stil The Mod revival tekom 1980-ih.\n_START_SECTION_\n1990\n_START_PARAGRAPH_\nLeta 1992 je hit Achy Breaky Heart, ki ga izvaja Billy Ray Cyrus, pomagal katapultirati vrstni ples v javnost kot nov moderen plesni stil. Leta 1994 je koreograf Max Perry ustvaril svetovni plesni hit Swamp Thang za pesem Swamp Thing izvajalca The Grid. To je bila tehno pesem, ki se je zdru\xc5\xbeila z banjo zvoki, s \xc4\x8dimer je raz\xc5\xa1irila uporabo vrstnega plesa na druge stile glasbe. V sredini 1990-ih je popularnost vrstnega plesa vplivala na western glabo v tolik\xc5\xa1ni meri, da je Chet Atkins izjavil "The music has gotten pretty bad, I think. It\'s all that damn line dancing." (Glasba je postala kar precej slaba, se mi zdi. In to prav zaradi tega prekletega vrstnega plesa.)_NEWLINE_Max Perry, skupaj z Jo Thompsom, Scottom Blevinsom in ostalimi je za\xc4\x8del uporabljati dvoranske ritme in tehnike, da bi popeljal vrstne plese na vi\xc5\xa1jo raven. Leta 1998 je skupina Steps ustvarila nadaljnje zanimanje zunaj ZDA s techno-dance pesmijo "5,6,7,8". Leta 1999 pa je trgovec Gap debitiral reklamo za Khaki country na podelitvi oskarjev, v kateri vrstni plesalci ple\xc5\xa1ejo na pesem iz leta 1999 Crazy Little Thing Called Love, ki jo izvaja Dwight Yoakam._NEWLINE_Tudi hit Macarena iz sredine 1990-ih je osnovan na vrstnem plesu._NEWLINE_Vrstni ples je dosegel Evropo s pomo\xc4\x8djo nove televizije Country Music Television ter v letu 2008 pritegnil tudi pozornost francoske vlade. Dana\xc5\xa1nji vrstni plesi, ki se ple\xc5\xa1ejo na country glasbo so veliko bolj tradicionalni kot tisti, ki se ple\xc5\xa1ejo na druge glasbene stile. Vendar pa se za vrstne plese uporablja ve\xc4\x8d kot le "stereotipna" country glasba, pravzaprav vrstni plesalci ple\xc5\xa1ejo na ve\xc4\x8dino glasbenih slogov: tako na country kot tudi na moderen pop, irsko, latino ter ostalo glasbo._NEWLINE_Za glavno mesto vrstnih plesov v Ameriki je bilo leta 2014 na podlagi glasovanja MeetUp Groups v ZDA razgla\xc5\xa1eno mesto Durham v Severni Karolini.'